9फिरी सै राजैरी गल शुणि करि चलि गियै, जां जै तारा तैन्हैं पूर्व दिशाय मझ तकाउरा थ्या, सै तेन्हैरै आघै-आघै चला; फिरी जेख्णी सै घर यूँ जेठि सै बच्चा थ्या, ता तारा तैस सांमणै प्रन अईछी करि रुकि ग्या। 10जेख्णी तैन्हैं ऐ तकाउ ता सै बड़ै खुश भुवै। 11सै घरा अंतर गियै जां तैन्हैं तेसैरी मयि मरियमा सेईतै बच्चेरै दर्शन कियै; तैन्हैं बच्चेरू मुहागर गहि करि, भुईयां जेणुवां केरै भारै बेशि करि तेसनी प्रणाम कियु, जां अपड़ा-अपड़ा थेईला खोलि करि तेसनी कीमति तोहफे जिहीं सुन्ना जां लोबान, जां गन्धरसैरी भैंट चढ़ाई। 12पण परमेश्वरै सुपनै मझ सै सावधान करि दित्तै कि, तुवे वापस राजै हेरोदेसा किनि मेईं गांहथै ऐठणीरै तेईनी सैक्यै होरी बत्तै गहि करि अपड़ै देशानि चलि गियै जां तैन्हैं राजैनी ऐठणीरै बारै मझ ना शुणांउ।
16जेख्णी राजै हेरोदेसा ऐ पता लगा कि ज्योतिष्यै तैस सेईतै धोखा केया तां तैस बड़ा गुस्सा या, जां तेनी अपड़ै सिपाहियनि हुक्म दिता कि बैतलहम जां तैस आस-पास इलाकेरै बच्चै जै दुवां सालैरै या तेत किना हल्का छोकरूवा केरी हत्या करि देया। (ज्योतिशियै केरै शुणाउरै टैंमेरै अनुसार) 17फिरी भविष्यवक्ता यिर्मयाहरै द्वारा बोलोरी गल पूरी भुई;
18"रामाह नगरा मझ दुखै ला भरोरी एकि जनेनिरी आवाज शुणि,
जै रूणां पिटियूंणैरी आवाज थी,
राहेल अपड़ा बच्चा केरै तेईनी रूंती थी,
जां ना चांहथी थी कौ तेन्हांनि होंसला दी करि चुप काराईया,
